Document ID: /roh_data/filtered/fineweb-2-filterrobots_roh.jsonl.gz/59695

1751: La stanza Hermanin è oz refectori dals giasts
Mangiar en la stanza d'in abadessa
L'abadessa Maria Angela Katharina Hermanin zu Reichenfeldt ha fatg fabritgar sia abitaziun dador la clausura, sco che quai era usità tar ils prinzis avats da quel temp. Uschia hai dà sin l'emprim plaun dal tract dal vest la stanza Hermanin. Ina buna part dals custs è vegnida pajada da bainfatturs.
Il tavlegià dal 1787 è picturà grisch-blauent ed ornà cun profils rosas. Ornaments da fluras decoreschan ischs e stgaffas da paraid. La pigna da maiolica blaua è er anc mantegnida. Actualmain serva quest local sco stanza da mangiar per ils giasts da la claustra.